[Video] Boetebessie se danspassies laat verkeer vloei | Maroela Media
Dorah Mofokeng . Foto: Skermskoot uit die video.
'n Johannesburgse metropolisiebeampte het vir 'n glimlag op motoriste se gesigte gesorg in Fourways waar sy verkeer help reguleer het terwyl sy met haar danspassies gespog het.
In die video, wat deur Murray Kernick op die hoek van Cedar- en Witkoppenstraat geneem is, kan gesien word hoe Dorah Mofokeng motoriste baie doeltreffend bystaan terwyl sy verskeie danspassies uitvoer met oorfone in haar ore. Die video is al meer as 'n miljoen keer gekyk.
In 'n onderhoud met die Sowetan sê Dorah sy het geen idee gehad iemand neem 'n video van haar nie, en dat dié dansery niks nuuts is nie. "Ek is nie 'n danser nie, maar wanneer ek die verkeer help reguleer, moet mense weet ek is daar. Ek is bly die dansery maak mense se dag beter," sê Dorah.
Michael Sun, burgemeesterskomiteelid vir veiligheid in Johannesburg, het selfs vir Dorah gaan besoek om 'n paar wenke te kry oor hoe om verkeer op dié manier te reguleer. Haar danspassies het nou selfs sy eie hutsmerk #Dorarena met verwysing na die Macarena.
Directing traffic South African style! Classic :)(For licensing and usage, contact: licensing@viralhog.com)